Predkladacia správa

Návrh na zmenu uznesenia vlády SR č. 912 zo 16. novembra 2005 predkladá minister zdravotníctva ako iniciatívny materiál.

Dôvodom na vypracovanie návrhu na zmenu uznesenia vlády je skutočnosť, že v uznesení vlády SR č. 912 zo 16. novembra 2005 k návrhu na začatie obstarávania stavby „Výstavba Detského kardiocentra SR v Bratislave“ nie sú zdroje financovania na realizáciu stavby uvedené jednoznačne .
 
Na základe uvedeného Ministerstvo zdravotníctva SR upresňuje formuláciu o zdrojoch financovania, ktoré budú zabezpečené kombináciou finančných  prostriedkov štátneho rozpočtu kapitoly ministerstva zdravotníctva, finančných prostriedkov štátneho rozpočtu kapitoly ministerstva zdravotníctva účelovo viazaných na projekt SECAL a vlastných finančných zdrojov Detského kardiocentra SR v Bratislave.

Materiál nebude mať finančný, ekonomický, environmentálny vplyv, ani vplyv na zamestnanosť a podnikateľské prostredie a preto doložka finančných, ekonomických, environmentálnych vplyvov a vplyvov na zamestnanosť nie je vyhotovená.

Materiál nebol predložený na medzirezortné pripomienkové konanie. 

Po prerokovaní vládou SR sa materiál iným orgánom nepredkladá.